
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 557 

31 Δεκεμβρίου 2007 


ΠΕΡ ΙΕΧΟΜΕ ΝΑ 

Υπουργείο Ανάπτυξης.1 

» Περιβάλλοντος, Χωροταξίας και Δημοσίων 

Έργων.2 

» Υγείας και Κοινωνικής Αλληλεγγύης.3 

» Αγροτικής Ανάπτυξης και Τροφίμων.4 

» Δικαιοσύνης.5 

» Μεταφορών και Επικοινωνιών.6 

» Εμπορικής Ναυτιλίας, Αιγαίου και 

Νησιωτικής Πολιτικής.7 

Περιφέρειες.8 

Νομαρχιακές Αυτοδιοικήσεις.9 


ΥΠΟΥΡ ΓΕΙΟ ΑΝΑΠ ΤΥΞΗΣ 

(ΐ) 

Αριθμ. 25.491/2.325 

Τροποποίηση της υπ’ αριθμ. οικ. 24.837/2.032/1.11.2005 
απόφασης Συγκρότησης Γνωμοδοτικής Επιτροπής 
ΒΕΠΕ του αρθρ. 17 του ν. 2545/1997. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον ν. 2545/1997 «Βιομηχανικές και Επιχειρηματικές 
Περιοχές και άλλες διατάξεις» και ειδικότερα το άρθρο 
17 ως ισχύει (ΦΕΚ 254/Α/1997). 

2. Το ν. 3190/2003 «Τροποποίηση του ν. 2323/1995 
«Υπαίθριο Εμπόριο και άλλες διατάξεις» και άλλες δια¬ 
τάξεις» (ΦΕΚ 249/Α/2003). 

3. Το ν. 557/2002 «Ελλάδα - Βιομηχανικές περιοχές» 
της Ευρωπαϊκής Ένωσης με τον οποίο εγκρίθηκε ο 
ν. 3190/2003 (ΦΕΚ 249/Α). 

4. Το άρθρο 55 του ν. 3283/2004 «Ανώνυμες εταιρείες 
διαχείρισης αμοιβαίων κεφαλαίων, οργανισμοί συλλο¬ 
γικών επενδύσεων σε κινητές αξίες, αμοιβαία κεφάλαια 
και άλλες διατάξεις» (ΦΕΚ 210/Α/2.11.2004). 

5. Το ν. 1558/1985 «Κυβέρνηση και Κυβερνητικά όργανα» 
όπως συμπληρώθηκε με το άρθρο 27 του ν. 2081/1992 (ΦΕΚ 
154/Α/1992) και τροποποιήθηκε με το άρθρο 1 παρ. 2α του 
ν. 2469/1997 (ΦΕΚ 38/Α/1997). 


6. Το π.δ. 456/25.9.1985 «Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ,λπ. (ΦΕΚ 
163/Α/1985) και ειδικότερα το άρθρο 1 εδαφ. (α) και το 
άρθρο 2 παρ. 1 αυτού. 

7. Το π.δ. 229/10.7.1986 «Σύσταση και Οργάνωση της 
Γενικής Γραμματείας Βιομηχανίας» (ΦΕΚ 96/Α/1986) 
όπως τροποποιήθηκε με το π.δ. 396/1989 «Οργανισμός 
της Γενικής Γραμματείας Βιομηχανίας» (ΦΕΚ 172/Α/1989) 
και το π.δ. 189/1995 (ΦΕΚ 99/Α/1995) «Συμπλήρωση και 
τροποποίηση διατάξεων» του π.δ. 396/1989. 

8. Το π.δ. υπ’ αριθμ. 206 περί διορισμού Υπουργών και 
Υφυπουργών (ΦΕΚ 232/Α/19.9.2007). 

9. Την υπ’ αριθμ. ΔΠ/Φ6.12/οικ. 21348/17.10.2007-Υ282/ 
17.10.2007 απόφαση Πρωθυπουργού και Υπουργού Ανά¬ 
πτυξης περί διορισμού του Μελετίου Τζαφέρη στη Θέση 
του Γ ενικού Γ ραμματέα Βιομηχανίας. 

10. Την υπ’ αριθμ. οικ. 20009/1082/23.10.2003 απόφαση 
του Υφυπουργού Ανάπτυξης σχετικά με την σύνθεση 
και συγκρότηση της Γνωμοδοτικής Επιτροπής ΒΕΠΕ. και 
ειδικότερα το άρθρο 4 της απόφασης αυτής. 

11. Τον ν. 3325/2005 «Ιδρυση και λειτουργία βιομηχανικών 
- βιοτεχνικών εγκαταστάσεων στο πλαίσιο της αειφόρου 
ανάπτυξης και άλλες διατάξεις» (ΦΕΚ 68/Α/2005). 

12. Την υπ’ αριθμ. οικ. 24.837/2.032/1.11.2005 (ΦΕΚ1580/ 
Β'/16.11.2005) απόφαση συγκρότησης Γνωμοδοτικής Επι¬ 
τροπής ΒΕΠΕ του αρθρ. 17 ν. 2545/1997. 

13. Τις υπ’ αριθμ. οικ. 10.717/1112/22.5.2006, 21.714/2083/ 
2.10.2006 και 21985/2006/26.10.2007 αποφάσεις τροποποί¬ 
ησης απόφασης συγκρότησης Γνωμοδοτικής Επιτροπής 
ΒΕΠΕ του αρθρ. 17 ν. 2545/1997. 

14. Την από 3.12.2007 επιστολή του Φώτη Φυτσιλή με 
την οποία παραιτείται από μέλος της Γνωμοδοτικής 
Επιτροπής ΒΕΠΕ, αποφασίζουμε: 

1) Αντικαθιστούμε τον Φώτιο Φυτσιλή, εμπειρογνώμονα 
της Γ νωμοδοτικής Επιτροπής ΒΕΠΕ του άρθρου 17 του 
ν. 2545/1997 μετά από αίτημά του, με την Μαρία Θεοχά¬ 
ρη υπάλληλο της Γ ενικής Γ ραμματεία Βιομηχανίας. 

2) Ορίζουμε ως αναπληρώτρια του Κωνσταντίνου 
Βλαχούλη, Γ ενικού Δ/ντή της Γ ενικής Δ/νσης Στήριξης 
Βιομηχανίας της ΓΓΒ και μέλους της Γ νωμοδοτικής Επι¬ 
τροπής ΒΕΠΕ του άρθρου 17 του ν. 2545/1997 την Μαρία- 
Αναστασία Μακρυνιώτη, Διευθύντρια της Διεύθυνσης 
Βιομηχανικών Επενδύσεων της ΓΓΒ. 

Κατά τα λοιπά συνεχίζει να ισχύει η υπ’ αριθμ. οικ. 
24.837/2.032/1.11.2005 απόφασή μας όπως αυτή τροπο¬ 
ποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2007 

Ο ΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 


Με την υπ’ αριθμ. ΔΠ/Φ6.12/Οικ,26612/17.12.2007 από¬ 
φαση του Υπουργού Ανάπτυξης, που εκδόθηκε σύμφω¬ 
να με τις διατάξεις των άρθρων 55, 56, 57, 87, 88 και 
90 του π.δ. 63/2005 (ΦΕΚ 98/Α/22.4.2005), λύεται η υπη¬ 
ρεσία την 6.12.2007 του διορισθέντος με την ΔΠ/Φ6.12/ 
οικ.22160/29.10.2007 (ΦΕΚ 469/ΥΟΔΔ/31.10.2007) απόφα¬ 
ση σε θέση μετακλητού υπαλλήλου στο Πολιτικό Γρα¬ 
φείο του Υφυπουργού Ανάπτυξης Σταύρου Καλαφάτη 
Δημήτριου Καμάρα του Ιωάννη. 

Ο ΥΠΟΥΡΓΟΣ 

ΧΡΗΣΤΟΣ ΦΩΛΙΑΣ 
-♦- 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟ ΣΙΩΝ ΕΡΓΩΝ 

( 2 ) 

Αριθμ. Δ4/0/5516/Φ.15/Μ-Γ 

Συγκρότηση επιτροπής διαγωνισμού ανάθεσης της με¬ 
λέτης: «Μελέτη ολοκλήρωσης προβλήτα V (πρώην 
VI) Λιμένα Ηρακλείου». 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΡΓΩΝ ΤΟΥ 
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το π.δ. 63/2005 (ΦΕΚ Α 98/22.4.2005) «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα». 

2. Το π.δ. 69/1988 «Περί Οργανισμού της Κεντρικής 
Υπηρεσίας της Γ.Γ.Δ.Ε.», όπως αυτό τροποποιήθηκε με 
το π.δ. 293/21.6.1991 «Περί Συστάσεως Οργανικής Μονά¬ 
δας στην Γ.Γ.Δ.Ε.» και το π.δ. 167/5.5.1992 «Περί τροποποί¬ 
ησης του Οργανισμού της Γ.Γ.Δ.Ε.» και το π.δ. 54/1997. 

3. Τον ν. 3316/2005 «Ανάθεση και εκτέλεση δημοσίων 
συμβάσεων εκπόνησης μελετών και παροχής συναφών 
υπηρεσιών και άλλες διατάξεις». 

4. Την υπ’ αριθμ. Δ16α/04/773/29.11.199 0 κοινή απόφαση 
των Υπουργών Προεδρίας και Αναπληρωτή Υπουργού 
ΠΕ.ΧΩ.Δ.Ε. «Περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

5. Το π.δ. 60/2007 (ΦΕΚ Α’ 64) για την προσαρμογή 
της Ελληνικής νομοθεσίας στην οδηγία 2004/18/ΕΚ «περί 
συντονισμού των διαδικασιών σύναψης δημοσίων συμ¬ 
βάσεων έργων, προμηθειών και υπηρεσιών». 

6. Τις διατάξεις του άρθρου 17 του ν. 3205/2003 «Περί 
μισθολογικών ρυθμίσεων και λειτουργιών των υπαλλή¬ 
λων του Δημοσίου, ΝΠΔΔ και ΟΤΑ, μόνιμων στελεχών 
των Ενόπλων Δυνάμεων κ.λπ.». 

7. Την υπ’ αριθμ. Δ17γ/07/45/Φ.Ν 439.4/13.3.2007 (ΦΕΚ 
Β7447/3.4.2007) απόφαση Υπουργού ΠΕ.ΧΩ.Δ.Ε. «Απο- 
φαινόμενα και γνωμοδοτούντα όργανα του Υπουργείου 


Περιβάλλοντος, Χωροταξίας και Δημοσίων Έργων και 
των εποπτευομένων νομικών προσώπων, κατά την ανά¬ 
θεση και εκτέλεση συμβάσεων μελετών και συναφών 
υπηρεσιών του ν. 3316/2005». 

8. Την υπ’ αριθμ. 2/17140/0022/17.4.2007 (Φ.Ε.Κ. 192/ 

8.5.2007) κοινή απόφαση Υπουργού ΠΕ.ΧΩ.Δ.Ε. και 
Υφυπουργού Οικονομίας και Οικονομικών «Περί καθο¬ 
ρισμού αμοιβής των μελών των Επιτροπών Διαγωνι¬ 
σμού, οι οποίες συγκροτούνται κατά το άρθρο 21 του 
ν. 3316/2005, για τη διενέργεια των διαδικασιών ανάθε¬ 
σης των συμβάσεων του νόμου αυτού». 

9. Την Εγκύκλιο Ε12/2007 (υπ’ αριθμ. Δ17γ/10/76/Φ.Ν.439.4/ 

16.5.2007) περί της «Απόφασης για αμοιβή Επιτροπών Δι¬ 
αγωνισμού συμβάσεων ανάθεσης μελετών και παροχής 
συναφών υπηρεσιών (ν. 3316/2005)». 

Και επειδή: 

1. Με την απόφαση ΕΥΔ/ΕΠ-ΟΑΛΑΑ/οικ.274/30.1.2006 
της Διαχειριστικής Αρχής ΕΥΔ/ΕΠ-ΟΑΛΑΑ εγκρίθηκε 
η ένταξη της Πράξης «Μελέτη ολοκλήρωσης προβλή¬ 
τα V (πρώην VI), μελέτη σταθμού επιβατών προβλήτα 
I και σταθμού κρουαζιεροπλοίων Λιμένα Ηρακλείου» 
προϋπολογισμού 2.250.000 € στο Μέτρο 3.6. «Μελέτες 
ΣυγκοινωνιακώνΈργων» του Επιχειρησιακού Προγράμ¬ 
ματος ΟΑΛΑΑ. 

2. Με την απόφαση 9594/ΔΕ-1157/2.3.2006 του ΥΠ.ΟΙ. 
Ο εγκρίθηκε η ένταξη στην ΣΑΜ 070/3 του ενάριθμου 
έργου: 2006ΣΜ07030001 «Μελέτη ολοκλήρωσης προβλή¬ 
τα V (πρώην VI), μελέτη σταθμού επιβατών προβλήτα 
I και σταθμού κρουαζιεροπλοίων Λιμένα Ηρακλείου» 
προϋπολογισμού 2.250.000 €. 

3. Με την υπ’ αριθμ. Δ4/2085/Φ.ΟΑΛΑΑ/6.9.2006 Κ.Υ.Α. 
Υ.ΠΕ.ΧΩ.Δ.Ε. και Υ.Ε.Ν. ορίστηκε, για τη «Μελέτη ολοκλή¬ 
ρωσης προβλήτα V (πρώην VI), μελέτη σταθμού επιβα¬ 
τών προβλήτα I και σταθμού κρουαζιεροπλοίων Λιμένα 
Ηρακλείου», ως Προϊσταμένη Αρχή η Δ/νση Λιμενικών 
Έργων και Έργων Αεροδρομίων και ως Διευθύνουσα 
Υπηρεσία το Τμήμα Προγράμματος και Μελετών Λιμε¬ 
νικών Έργων (γ) αυτής. 

4. Τα τεύχη δημοπράτησης συντάχθηκαν και προσαρ- 
μόσθηκαν από τον Σύμβουλο Υποστήριξης με βάση τις 
διατάξεις του ν. 3316/2006 και τον «Κανονισμό Προεκτι- 
μώμενων Αμοιβών Μελετών και Υπηρεσιών» καθώς και 
τις βελτιώσεις αυτού. 

5. Με την υπ’ αριθμ. Ε.Π. 727/10.12.2007 έγγραφο του 
Τ.Ε.Ε. ορίστηκε ο εκπρόσωπός του και ο αναπληρωτής 
του για τη συμμετοχή σε Επιτροπές Διαγωνισμού με¬ 
λετών λιμενικών έργων, αρμοδιότητας Δ4/ΓΓΔΕ/ΥΠΕ- 
ΧΩΔΕ. 

6. Με την Πράξη 43, Συνεδρία 16/12.7.2007 του Συμβου¬ 
λίου ΔημοσίωνΈργων (Τμήμα Μελετών), το Σ.Δ.Ε., μετά 
από εισήγηση της Δ4, γνωμοδότησε υπέρ της δυνατότη¬ 
τας συμμετοχής, στην προκήρυξη της μελέτης «Μελέτη 
Ολοκλήρωσης Προβλήτα V (πρώην VI) Λιμένα Ηρακλεί¬ 
ου», σύμφωνα με το άρθρο 20 παρ. 4 του ν.3316/2005, 
μελετητών ή εταιρειών μελετών και με πτυχίο Δ' τάξης 
στην κατηγορία μελέτης 11 «Μελέτες λιμενικών έργων» 
και με πτυχίο Γ τάξης στην κατηγορία μελέτης 27 «Πε¬ 
ριβαλλοντικές μελέτες». 

7. Με τη ΣΑΜ 070/3/τροπ. 0/07 εγκρίθηκε η ένταξη 
της εν λόγω μελέτης στο ΠΔΕ 2007 με προϋπολογισμό 
2.250.000 €, με ενάριθμο έργου: 2006ΣΜ07030001. 

8. Με το υπ’ αριθμ. ΕΥΔ/ΕΠ-ΟΑΛΑΑ/4152/6.9.2007 έγ¬ 
γραφό της η Διαχειριστική Αρχή ΕΥΔ/ΕΠ-ΟΑΛΑΑ προ- 
ενέκρινε τα Τεύχη Δημοπράτησης και την Προκήρυξη 
Σύμβασης (Διαγωνισμού) ώστε να προχωρήσει η δημο- 
πράτηση της μελέτης του θέματος. 

9. Με την απόφαση ΕΥΔ/ΕΠ-ΟΑΛΑΑ/5197/14.11.2007 της 
Διαχειριστικής Αρχής ΕΥΔ/ΕΠ-ΟΑΛΑΑ εγκρίθηκε η 1η 
τροποποίηση της υπ’ αριθμ. ΕΥΔ/ΕΠ-ΟΑΛΑΑ/οικ.274/ 
30.1.2006 απόφασης και η μείωση του προϋπολογισμού 
σε 1.544.870,52 €. 

10. Η υπόψη μελέτη συγχρηματοδοτείται από το Επι¬ 
χειρησιακό Πρόγραμμα ΟΑΛΑΑ σε ποσοστό 75% και 
έχει περιοριστική προθεσμία απορρόφησης. 

11. Με την υπ’ αριθμ. Δ4/3899/Φ.15/Μ-Γ/10.10.2007 από¬ 
φαση Υπουργού ΠΕ.ΧΩ.Δ.Ε. εγκρίθηκε: 

- διάθεση πίστωσης 1.544.870.52 €, περιλαμβανομέ- 
νου του Φ.ΠΑ 19%, σε βάρος του ενάριθμου έργου 
2006ΣΜ07030001 της ΣΑΜ 070/3, για την ανάθεση εκ¬ 
πόνησης της μελέτης: «Μελέτη ολοκλήρωσης προβλήτα 
V (πρώην VI) Λιμένα Ηρακλείου», 

- η ανάθεση εκπόνησης της παραπάνω μελέτης με 
ανοιχτή διαδικασία, σύμφωνα με τις διαδικασίες που 
προβλέπονται στην παράγραφο 5δ του άρθρου 5 σε 
συνδυασμό με το άρθρο 7 του ν. 3316/2005. 

12. Με την υπ’ αριθμ. Δ4/4486/Φ.15/Μ-Γ/19.10.2007 από¬ 
φαση της Δ/νσης ΛιμενικώνΈργων και'Εργων Αεροδρο¬ 
μίων εγκρίθηκαν τα Τεύχη Δημοπράτησης της μελέτης 
του θέματος. 

13. Ο διαγωνισμός ανάθεσης της μελέτης θα διενερ- 
γηθεί στις 20.12.2007 ημέρα Πέμπτη, αποφασίζουμε: 

1. Συγκροτούμε Επιτροπή Διαγωνισμού, σύμφωνα με το 
ν. 3316/2005, για τη διεξαγωγή του διαγωνισμού ανάθεσης 
της μελέτης «Μελέτη ολοκλήρωσης προβλήτα V (πρώην 
VI) Λιμένα Ηρακλείου», αποτελούμενη από τους: 

α) Καζάζη Μαρία, Πολιτικό Μηχανικό με Α' βαθμό, στη 
Δ/νση Λ.Ε.Ε.Α. (Δ4), ως Πρόεδρο, με αναπληρωτή της 
τον Τσουρέκη Κωνσταντίνο, Πολιτικό Μηχανικό με Α' 
βαθμό στη Δ/νση Λ.Ε.Ε.Α. (Δ4). 

β) Παπαδάκη Ελένη, Πολιτικό Μηχανικό με Γ' βαθμό, 
στη Δ/νση Λ.Ε.Ε.Α. (Δ4), με αναπληρωτή της τον Γράψα 
Γεώργιο, Πολιτικό Μηχανικό με Δ' βαθμό, στη Δ/νση 
Λ.Ε.Ε.Α. (Δ4). 

γ) Παπακώστα Κωνσταντίνο, Πολιτικό Μηχανικό, ως 
εκπρόσωπο του ΤΕΕ με αναπληρωτή τον Κιάμο Κων¬ 
σταντίνο, Πολιτικό Μηχανικό 

Ως γραμματέα ορίζουμε την Μπουκουβάλα Διονυσία 
ΔΕ6 με Α' βαθμό, στη Δ/νση Λ.Ε.Ε.Α. (Δ4), με αναπλη- 
ρώτριά της την Πασχαλίδου Ελισάβετ ΔΕ6 με Β' βαθμό 
στη Δ/νση Λ.Ε.Ε.Α. (Δ4). 

Οι υποχρεώσεις και το έργο της Επιτροπής καθορί¬ 
ζονται με το ν. 3316/2005. Η επιτροπή θα συνεδριάσει 
με μέριμνα και ευθύνη της προέδρου της. 

2. Ο μέγιστος αριθμός συνεδριάσεων εντός των οποί¬ 
ων θα ολοκληρωθεί το έργο της επιτροπής ορίζεται σε 
εικοσιπέντε (25). 

3. Στα μέλη της επιτροπής και στη γραμματεία αυτής 
καταβάλλεται εφάπαξ αμοιβή στο τέλος των εργασιών 
με βάση τα οριζόμενα στις κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2007 

Ο Γενικός Γραμματέας Δημοσίων Έργων 
ΔΗΜΟΣΘΕΝΗΣ ΚΑΤΣΙΓΙΑΝΝΗΣ 


Αριθμ. ΚΑ/ΦΜ22ΛΜ00/ΠΡ1/ΟΙΚ.7032 
Συγκρότηση Επιτροπής Διαγωνισμού για την ανάθεση 
της «Μελέτης Βελτίωσης Οδικού Άξονα ΛΑΜΙΑ-ΙΤΕΑ- 
ΑΝΤΙΡΡΙΟ (κατά τμήματα)». 

Αριθμός ενάριθμου έργου: 2006ΣΜ07130004 της ΣΑΜ 071/3. 

Ο ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΡΓΩΝ 
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του π.δ. 63/2005 (ΦΕΚ 98Α'/22.4.2005) «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα». 

2. Του π.δ. 69/1988 «Για τον Οργανισμό της Κεντρι¬ 
κής Υπηρεσίας της Γ.Γ.Δ.Ε.» (ΦΕΚ28Α/16.2.1988), των 
τροποποιητικών / συμπληρωματικών του π.δ. 340/1990, 
293/1991, 335/1992 και 167/1992, καθώς και των σχετικών 
εγκυκλίων εφαρμογής τους. 

3. Του π.δ. 102/2000 (ΦΕΚ 99Α'/17.3.2000) «Περί συστά- 
σεως Ειδικής Υπηρεσίας Δημοσίων'Εργων για τη μελέ¬ 
τη και κατασκευή της Εθνικής Οδού Πάτρας - Αθηνών 
- Θεσ/νίκης - Ευζώνων» (ΕΥΔΕ - ΑΥΤΟΚΙΝΗΤΟΔΡΟΜΟΣ 
ΠΑΟΕ)», με το οποίο τροποποιήθηκαν τα π.δ. 193/1995 
και 65/1997. 

4. Του ν. 3316/2005 «Περί ανάθεσης και εκτέλεσης 
δημοσίων συμβάσεων εκπόνησης μελετών και παροχής 
συναφών υπηρεσιών και άλλες διατάξεις». 

5. Του άρθρου 17 του ν. 3205/2003 «Περί μισθολογικών 
ρυθμίσεων και λειτουργιών των υπαλλήλων του Δημο¬ 
σίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων κ.λπ.». 

6. Της Εγκυκλίου 2/91 (υπ’ αριθμ. πρωτ. Δ16α/010/ 
ΦΔ/9.1.1991) με την οποία κοινοποιήθηκε η απόφαση 
«Περί εξαίρεσης διοικητικών πράξεων ή εγγράφων από 
τον κανόνα των τριών υπογραφών». 

7. Της παρ. 5 του άρθρου 1 του ν. 2503/1997 (ΦΕΚ 107 
Α') με την οποία διατηρούνται από τον Υπουργό ΠΕ.ΧΩ. 
Δ.Ε. οι αρμοδιότητες σχετικά με τα έργα των Ειδικών 
Υπηρεσιών Δημοσίων'Εργων (ΕΥΔΕ). 

8. Την υπ’ αριθμ. 2/17140/0022/17.4.2007 (ΦΕΚ192/8.5.2007, 
τ.Υ.Ο.Δ.Δ.) κοινής απόφασης των Υπουργών ΠΕΧΩΔΕ 
και Οικονομίας και Οικονομικών «Καθορισμός αμοιβής 
των μελών των Επιτροπών Διαγωνισμού, οι οποίες συ¬ 
γκροτούνται κατά το άρθρο 21 του ν. 3316/2005 για τη 
διενέργεια των διαδικασιών ανάθεσης των συμβάσεων 
του νόμου αυτού. 

9. Την υπ’ αριθμ. Δ17γ/07/45/ΦΝ 439.4/13.3.2007 (ΦΕΚ 
447Β'/3.4.2007) απόφαση «Περί αποφαινομένων και γνω- 
μοδοτούντων οργάνων του Υπουργείου Περιβάλλοντος, 
Χωροταξίας και Δημοσίων'Εργων και των εποπτευο- 
μένων νομικών προσώπων, κατά την ανάθεση και εκτέ¬ 
λεση συμβάσεων μελετών και συναφών υπηρεσιών του 
ν.3316/2005». 

10. Την υπ’ αριθμ. Υ300/14.11.2007 (ΦΕΚ2210Β'/14.11.2007) 
Απόφασης Πρωθυπουργού και Υπουργού ΠΕ.ΧΩ.Δ.Ε. 
με την οποία ανατέθηκε η άσκηση αρμοδιοτήτων του 
Υπουργού Περιβάλλοντος, Χωροταξίας και Δημοσίων 
Έργων στους Υφυπουργούς ΠΕ.ΧΩ.Δ.Ε. Θεμ. Ξανθόπουλο 
και Σταύρο Καλογιάννη. 

Αφού λάβαμε υπόψη: 

1. Τη ΣΑΜ 071/3, στην οποία περιλαμβάνεται Ενάριθ- 
μο'Εργο 2006ΣΜ07130004 «Μελέτη βελτίωσης Οδικού 
Άξονα Λαμία - Ιτέα - Αντίρριο (κατά τμήματα)» με προ¬ 
ϋπολογισμό 6.000.000 €. 

2. Την ανάγκη σύνταξης των μελετών βελτίωσης της 
υφιστάμενης Εθνικής Οδού « Λαμία - Ιτέα - Αντίρριο» 
προκειμένου να επιτευχθεί η δημοπράτηση της κατα¬ 
σκευής του παραπάνω οδικού άξονα. 

3. Την υπ’ αριθμ. ΚΑ/ΦΜΟΟΟ/ΠΡΙ/οικ. 5770/26.10.2007 
Απόφαση του Υπουργού ΠΕΧΩΔΕ, με την οποία εγκρίθη- 
καν α) η διάθεση πίστωσης 5.110.000,00 €, β) οι διαδικα¬ 
σίες ανάθεσης για την εκπόνηση της υπόψη μελέτης, γ) 
η παρέκκλιση στις τάξεις των πτυχίων στις κατηγορίες 
20 (Γεωλογικές, υδρογεωλογικές και γεωφυσικές μελέ¬ 
τες και έρευνες) και 27 (Περιβαλλοντικές Μελέτες), δ) 
η ανάθεση της μελέτης κατά την ανοικτή διαδικασία 
(σύμφωνα με τις διαδικασίες που προβλέπονται στο 
Άρθρο 7, σε συνδυασμό με το Άρθρο 5 παρ. 5δ του 
ν.3316/2005) και ορίστηκαν Προϊσταμένη Αρχή η ΕΥΔΕ- 
ΑΥΤΟΚΙΝΗΤΟΔΡΟΜΟΣ ΠΑΘΕ (Κεντρική Υπηρεσία) - η 
οποία εντέλλεται να συντάξει, εγκρίνει και θεωρήσει 
τα σχετικά Τεύχη Προκήρυξης της υπόψη μελέτης, να 
προκηρύξει την ανάθεσή της σύμφωνα με τις κείμενες 
διατάξεις και για την διαχείριση του διαγωνισμού και 
της σχετικής σύμβασης - και Διευθύνουσα Υπηρεσία για 
τη διαχείριση της υπόψη σύμβασης το Τμήμα Μελετών 
της Κεντρικής Υπηρεσίας της ΕΥΔΕ-ΑΥΤΟΚΙΝΗΤΟΔΡΟ- 
ΜΟΣ ΠΑΘΕ. 

4. Την υπ’ αριθμ. ΚΑ/ΦΜΟΟΟ/ΠΡΙ/οικ. 5771/26.10.2007 
απόφαση της ΕΥΔΕ/ΑΥΤΟΚΙΝΗΤΟΔΡΟΜΟΣ ΠΑΘΕ με 
την οποία εγκρίθηκαν τα τεύχη δημοπράτησης της με¬ 
λέτης «Μελέτη βελτίωσης Οδικού Αξονα Λαμία - Ιτέα 
- Αντίρριο (κατά τμήματα)». 

5. Ότι σύμφωνα με τα Τεύχη του Διαγωνισμού η υπο¬ 
βολή Προσφορών λήγει στις 18 Δεκεμβρίου 2007. 

6. Το ΚΑ/ΦΜ22ΛΜ000/ΠΡ1/οικ.6313/19.11.2007 έγγραφό 
μας προς το ΤΕΕ για ορισμό εκπροσώπων που θα συμ¬ 
μετέχουν στην Επιτροπή Διαγωνισμού για την ανάθεση 
των υπόψη μελετών και το 733/13.12.2007 έγγραφο του 
ΤΕΕ ορισμού εκπροσώπων, αποφασίζουμε: 

1. Συγκροτούμε Επιτροπή Διαγωνισμού για την ανά¬ 
θεση της μελέτης «Μελέτη βελτίωσης Οδικού Αξονα 
Λαμία - Ιτέα - Αντίρριο (κατά τμήματα)» αποτελούμενη 
από τους: 

α. Μπαρσάκη Σωτήριο, Ηλεκτρολόγο Μηχανικό με Α' 
β., Διευθυντή της Δ/νσης Δ13, ως Πρόεδρο με αναπλη¬ 
ρωτή τον Μιχάλη Ρέρρα Πολιτικό Μηχανικό με Σύμβαση 
Αορίστου Χρόνου, υπάλληλο της ΕΥΔΕ - ΑΥΤΟΚΙΝΗΤΟ¬ 
ΔΡΟΜΟΣ ΠΑΘΕ. 

β. Αβραμέα Βασιλική γεωλόγο με Σύμβαση Αορίστου 
Χρόνου υπάλληλο της ΕΥΔΕ - ΑΥΤΟΚΙΝΗΤΟΔΡΟΜΟΣ 
ΠΑΘΕ, ως μέλος με αναπληρώτρια την Σαραντοπούλου 
Ελένη γεωλόγο με Σύμβαση Αορίστου Χρόνου υπάλληλο 
της ΕΥΔΕ - ΑΥΤΟΚΙΝΗΤΟΔΡΟΜΟΣ ΠΑΘΕ. 

γ. Φλώρου Βασιλική, Αγρονόμο Τοπογράφο Μηχανικό, 
Εκπρόσωπο του ΤΕΕ, και αναπληρωτή της τον Ξεκαλάκη 
Στέφανο Αγρονόμο Τοπογράφο Μηχανικό. 

Χρέη γραμματέα θα εκτελεί η Καστανά Αγγελική, 
ΤΕ Εργοδηγών με Α' β., υπάλληλος της ΕΥΔΕ/ ΑΥΤΟ¬ 
ΚΙΝΗΤΟΔΡΟΜΟΣ ΠΑΘΕ, με αναπληρώτρια την Ελένη 
Γιοβάνογλου, διοικητικό με σύμβαση Αορίστου Χρόνου 
υπάλληλο της ΕΥΔΕ/ ΑΥΤΟΚΙΝΗΤΟΔΡΟΜΟΣ ΠΑΘΕ. 

2. Έργο της Επιτροπής είναι η ανάδειξη Αναδόχου 
Μελετητή για την εκπόνηση της μελέτης «Μελέτη βελ¬ 
τίωσης Οδικού Άξονα Λαμία - Ιτέα - Αντίρριο (κατά 
τμήματα)» κατά την ανοικτή διαδικασία, σύμφωνα με τις 


διαδικασίες που προβλέπονται στο άρθρο 7, σε συνδυ¬ 
ασμό με το άρθρο 5 παρ. 5δ του ν. 3316/2005. 

3. Η Επιτροπή Διαγωνισμού θα συνέλθει την 18.12.2007 
(ημερομηνία λήξης της προθεσμίας παραλαβής των 
προσφορών) και όλη η διαδικασία ανάθεσης των μελε¬ 
τών θα γίνει σύμφωνα με το ν. 3316/2005 και τις λοιπές 
κείμενες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2007 

Ο Γ ενικός Γ ραμματέας 
ΔΗΜΟΣΘΕΝΗΣ ΚΑΤΣΙΓΙΑΝΝΗΣ 

-♦- 

ΥΠΟΥΡΓΕΙΟ ΥΓΕΙΑΣ 
ΚΑΙ ΚΟΙΝΩ ΝΙΚΗΣ ΑΛΛ ΗΛΕΓΓΥΗΣ 

(3) 

Αριθμ. ΔΥΙδ/οικ.159568 

Συγκρότηση του Δεύτερου Περιφερειακού Συμβουλί¬ 
ου Επιλογής και Αξιολόγησης των Επιμελητών Α' 
και Β' Ιατρών Ε.Σ.Υ., αρμόδιο για την 2η Υγειονομι¬ 
κή Περιφέρεια Πειραιώς και Αιγαίου καθώς και για 
την 7η Υγειονομική Περιφέρεια Κρήτης, με έδρα του 
την έδρα της Διοίκησης 2ης Υγειονομικής Περιφέ¬ 
ρειας Πειραιώς και Αιγαίου για την ειδικότητα της 
Οδοντιατρικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 τ,Α'). 

2. Τις διατάξεις της παρ. 8 του άρθρου 11 του ν.2889/2001 
(Φ.Ε.Κ. 37/2.3.2001 τ.Α') «Βελτίωση και εκσυγχρονισμός 
του Εθνικού Συστήματος Υγείας και άλλες διατάξεις.», 
όπως τροποποιήθηκε μεταγενέστερα με την παρ. 12 
του άρθρου 19 του ν. 3106/2003 (ΦΕΚ 30/2003 τ.Α') και 
τα εδάφια 1 και 4α της παρ. Δ του άρθρου 20 του 
ν. 3172/2003 (ΦΕΚ 197/2003 τ.Α'). 

3. Τις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (Φ.Ε.Κ. 132/16.7.2004 τ.Α') «Σύσταση 
Ένωσης Νοσηλευτών - Νοσηλευτριών Ελλάδος και άλ¬ 
λες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, Συ¬ 
νήγορος Υγείας και Κοινωνικής Αλληλεγγύης και λοιπές 
διατάξεις». 

5. Τ ις διατάξεις των άρθρων 1,38 και 42 του ν.3329/2005 
(Φ.Ε.Κ. 81/4.4.2005 τ.Α') «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις». 

6. Τις διατάξεις των παρ. 1 και 30 του άρθρου τρίτου 
του ν. 3527/2007 (Φ.Ε.Κ. 25/9.2.2007 τ.Α') «Κύρωση συμ¬ 
βάσεων υπέρ νομικών προσώπων εποπτευόμενων από 
το Υπουργείο Υγείας και Κοινωνικής Αλληλεγγύης και 
λοιπές διατάξεις.». 

7. Τις αρμοδίως υποβληθείσες προτάσεις. 

8. Το γεγονός ότι από τις διατάξεις της απόφασης 
αυτής προκαλείται δαπάνη σε βάρος του κρατικού προ¬ 
ϋπολογισμού, το ύψος της οποίας έχει καθορισθεί με 
την έκδοση της 2/66105/0022/2005 (Φ.Ε.Κ. 1908/30.12.2005 
τ.Β') κοινής απόφασης των Υπουργών Οικονομίας και 
Οικονομικών και Υγείας και Κοινωνικής Αλληλεγγύης, 
αποφασίζουμε: 

1. Συγκροτούμε το Δεύτερο Περιφερειακό Συμβούλιο 
Επιλογής και Αξιολόγησης των Επιμελητών Α’ και Β’ Ια¬ 
τρών Ε.Σ.Υ., αρμόδιο για την 2η Υγειονομική Περιφέρεια 
Πειραιώς και Αιγαίου καθώς και για την 7η Υγειονομική 
Περιφέρεια Κρήτης, με έδρα του την έδρα της Διοίκησης 
2ης Υγειονομικής Περιφέρειας Πειραιώς και Αιγαίου και 
διορίζουμε τα κατωτέρω πρόσωπα, στην ειδικότητα: 

ΟΔΟΝΤΙΑΤΡΙΚΗ 

1. Πρόεδρο του Συμβουλίου, τον Διοικητή του Νοσο¬ 
κομείου, για θέση ιατρού του οποίου γίνεται η κρίση, με 
αναπληρωτή του τον Διευθυντή της Ιατρικής Υπηρεσίας 
του ίδιου Νοσοκομείου. Όταν πρόκειται για Ιατρό Κέ¬ 
ντρου Υγείας, προεδρεύει ο Διοικητής του Νοσοκομείου 
με το οποίο συνδέεται λειτουργικά το Κέντρο Υγείας, 
με αναπληρωτή του τον Διευθυντή ή τον αρχαιότερο 
ιατρό του Κέντρου Υγείας. Αν δεν υπάρχει λειτουργική 
σύνδεση του Κέντρου Υγείας με Νοσοκομείο, προεδρεύ¬ 
ει ο Διευθυντής του Κέντρου Υγείας, με αναπληρωτή 
του τον αρχαιότερο ιατρό του Κέντρου Υγείας. Για τις 
Μονάδες Κοινωνικής Φροντίδας προεδρεύει ένας εκ των 
Υποδιοικητών της οικείας Δ.Υ.ΠΕ., με αναπληρωτή του 
τον Πρόεδρο του Διοικητικού Συμβουλίου της οικείας 
Μονάδας Κοινωνικής Φροντίδας. Ειδικά για τις Μονάδες 
Κοινωνικής Φροντίδας της Διοίκησης 2ης Υγειονομικής 
Περιφέρειας Πειραιώς και Αιγαίου προεδρεύει η Υποδι- 
οικήτριά της Παναγιώτα Χατζοπούλου. 

2. Σταματίνα Κουλατζίδου, Επιμελήτρια Α’ Οδοντια¬ 
τρικής στο Κέντρο Υγείας Σχηματαρίου, που προτεί- 
νεται από το ΚΕ.Σ.Υ., με αναπληρώτριά της την Πόπη 
Δαμασκηνού, Αναπληρώτρια Διευθύντρια Οδοντιατρικής 
στο Γενικό Νοσοκομείο Αθηνών «Ο ΕΥΑΓΓΕΛΙΣΜΟΣ», 
ομοίως. 

3. Οδυσσέα Ζαχαρή, Αναπληρωτή Διευθυντή Οδοντια¬ 
τρικής στο Κέντρο Υγείας Φαρσάλων, που προτείνεται 
από το ΚΕ.Σ.Υ., με αναπληρώτριά του την Αλεξάνδρα 
Αντωνιάδου, Αναπληρώτρια Διευθύντρια Οδοντιατρικής 
στο Γ ενικό Νοσοκομείο Πειραιά «ΤΖΑΝΕΙΟ», ομοίως. 

4. Ελευθέριο Ντόκο, Διευθυντή Οδοντιατρικής στο Κέ¬ 
ντρο Υγείας Μεγάρων, που προτείνεται από την Ελληνι¬ 
κή Οδοντιατρική Ομοσπονδία, με αναπληρώτριά του την 
Φλώρα Ζερβού - Βάλβη, Διευθύντρια Οδοντιατρικής στο 
Γενικό Νοσοκομείο «ΑΣΚΛΗΠΙΕΙΟ ΒΟΥΛΑΣ», ομοίως. 

5. Τον Διευθυντή του οικείου Τμήματος ή Κλινικής, με 
το νόμιμο αναπληρωτή του. 

Εισηγητές χωρίς δικαίωμα ψήφου μετά από πρόταση 
του ΚΕ.Σ.Υ. ορίζουμε τους: 

α) Νικόλαο Μίχο, Επιμελητή Α’ Οδοντιατρικής στο 
Γ ενικό Νοσοκομείο Αθηνών «Η ΕΛΠΙΣ», με αναπληρώτριά 
του την Παναγιώτα Μακρή, Αναπληρώτρια Διευθύντρια 
Οδοντιατρικής στο Κέντρο Υγείας Βάρης και 

β) Γεώργιο Πισογιαννάκη, Διευθυντή Οδοντιατρικής 
στο Κέντρο Υγείας Σπάτων, με αναπληρωτή του τον Σω¬ 
τήριο Μπότσιο, Επιμελητή Α' Οδοντιατρικής στο Γ ενικό 
Νοσοκομείο Νέας Ιωνίας «ΚΩΝΣΤΑΝΤΟΠΟΥΛΕΙΟ». 

2. Γραμματείς του ανωτέρω Συμβουλίου ορίζουμε 
τους: α) Δανάη Τσιρογιάννη - Λιάτσου, υπάλληλο της 
Διοίκησης 2ης Υγειονομικής Περιφέρειας Πειραιώς και 
Αιγαίου του κλάδου ΤΕ Διοικητικού - Λογιστικού, β) 
Κορνηλία Βασιλειάδου, υπάλληλο του Ψυχιατρικού 
Νοσοκομείου Αττικής του κλάδου ΤΕ Διοίκησης Νοσο¬ 
κομείων, γ) Βασιλική Τζούμαρη, υπάλληλο του Γ ενικού 
Πανεπιστημιακού Νοσοκομείου «ΑΤΤΙΚΟΝ» του κλάδου 
ΠΕ Χημικών - Βιοχημικών, δ) Μαρία Γ ίαμά, υπάλληλο του 
Γ ενικού Νοσοκομείου Ελευσίνας «ΘΡΙΑΣΙΟ» του κλάδου 


ΔΕ Δακτυλογράφων, ε) Ελένη Αλλαγιάννη, υπάλληλο 
του Θεραπευτηρίου Χρονιών Παθήσεων Παιδιών Αθηνών 
του κλάδου ΔΕ Κοινωνικών Επιμελητών, στ) Σταματί¬ 
να Σακιώτη, υπάλληλο της Διοίκησης 2ης Υγειονομι¬ 
κής Περιφέρειας Πειραιώς και Αιγαίου του κλάδου ΔΕ 
Χειριστών Η/Υ με αναπληρωτές τους: α) Μαρία Ρούση, 
υπάλληλο της Διοίκησης 2ης Υγειονομικής Περιφέρειας 
Πειραιώς και Αιγαίου του κλάδου ΤΕ Διοικητικού - Λο¬ 
γιστικού, β) Νικόλαο Μπέλεση, υπάλληλο της Διοίκησης 
2ης Υγειονομικής Περιφέρειας Πειραιώς και Αιγαίου, 
του κλάδου ΤΕ Μονάδων Υγείας και Πρόνοιας, γ) Αλίκη 
Σπυροπούλου, υπάλληλο της Διοίκησης 2ης Υγειονο¬ 
μικής Περιφέρειας Πειραιώς και Αιγαίου του κλάδου 
ΤΕ Διοικητικού - Λογιστικού, δ) Ευανθία Παπαληθείου, 
υπάλληλο του Γ ενικού Νοσοκομείου Νίκαιας «Ο ΑΓΙΟΣ 
ΠΑΝΤΕΛΕΗΜΩΝ» του κλάδου ΔΕ Διοικητικού - Λογιστι¬ 
κού, ε) Σταύρο Γ αλιάτση, υπάλληλο του Γ ενικού Νοσο¬ 
κομείου Πειραιά «ΤΖΑΝΕΙΟ» του κλάδου ΔΕ Διοικητικού 
- Λογιστικού, στ) Αικατερίνη Τσίτσου, υπάλληλο του 
Γ ενικού Πανεπιστημιακού Νοσοκομείου «ΑΤΤΙΚΟΝ» του 
κλάδου ΤΕ Διοίκησης Μονάδων Υγείας και Πρόνοιας. 

3. Η θητεία των ανωτέρω διοριζομένων είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2007 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ 
ΚΑ Ι ΤΡΟΦΙΜ ΩΝ 

(4) 

Διορθώσεις Σφαλμάτων 

Στη διόρθωση σφάλματος της υπ’ αριθμ. 327775 
απόφασης του Υπουργού Αγροτικής Ανάπτυξης και 
Τροφίμων που δημοσιεύθηκε στο ΦΕΚ 531/14.12.2007/ 
τ. ΥΟΔΔ και αφορά διορθώσεις σφαλμάτων, επιφέρεται 
η πιο κάτω διόρθωση: 

Στη σελίδα 3546 στήλη 1η και στίχο 26ο εκ των άνω 
από το λανθασμένο: 

«. 32777/2007 .» 

Στο ορθό: 

«. 327775/2007 .». 

(Από το Εθνικό Τυπογραφείο) 

-♦- 

ΥΠΟΥΡΓ ΕΙΟ ΔΙΚΑΙ ΟΣΥΝΗΣ 

(5) 

Με την υπ’ αριθμ. 141733 οικ./14.12.2007 κοινή απόφαση 
των Υπουργών Εσωτερικών και Δικαιοσύνης, που εκδό- 
θηκε σύμφωνα με τις κείμενες διατάξεις, αποσπάται ο 
Γεώργιος ΛΟΥΜΑΣ του Θεοδώρου, δικαστικός υπάλληλος 
με βαθμό Α' Κατηγορίας ΠΕ του Κλάδου Γραμματέων 
του Πρωτοδικείου Βόλου, σε συνιστώμενη ομοιόβαθμη 
προσωρινή θέση στο Πολιτικό Γ ραφείο του Υφυπουργού 
Εσωτερικών, Αθανασίου Νάκου, από 19.9.2007,ημερομηνία 
κατά την οποία προσφέρει υπηρεσία. 

Ο! ΥΠΟΥΡΓΟΙ 

ΕΣΩΤΕΡΙΚΩΝ ΔΙΚΑΙΟΣΥΝΗΣ 

ΠΡΟΚΟΠΙΟΣ ΠΑΥΛΟΠΟΥΛΟΣ ΣΩΤΗΡΙΟΣ ΧΑΤΖΗΓΑΚΗΣ 

ΥΠΟΥΡΓΕΙΟ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝ ΙΩΝ 

( 6 ) 

Αριθμ. Α-67666/5673 

Αντικατάσταση μελών του Συμβουλίου Αστικών 
Συγκοινωνιών Θεσσαλονίκης (ΣΑΣΘ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παρ. 1 του άρθρου 1 του ν.2898/2001 
(71 Α') «περί σύστασης και λειτουργίας Συμβουλίου 
Αστικών Συγκοινωνιών Θεσσαλονίκης, όροι οικονομι¬ 
κής συμφωνίας μεταξύ Ελληνικού Δημοσίου και Οργα¬ 
νισμού Αστικών Συγκοινωνιών Θεσσαλονίκης και άλλες 
διατάξεις». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

3. Την υπ' αριθμ. Α- 29920/2400/31.7.2007 (Β' 345) 
απόφαση του Υπουργού Μεταφορών και Επικοινωνιών 
«Συγκρότηση και διορισμός του Συμβουλίου Αστικών 
Συγκοινωνιών Θεσσαλονίκης (ΣΑΣΘ. 

4. Την υπ’ αριθμ. 4558/15.11.2007 έγγραφο του Γενικού 
Γραμματέα Περιφέρειας Κεντρικής Μακεδονίας. 

5. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Αντικαθιστούμε τα πρόσωπα του στοιχείου “δ” της 
υπ’ αριθμ. Α - 29920/2400/31.7.2007 (Β' 345) απόφασής 
μας ως εξής: 

«δ. Τον Ρίγγα Μιχαήλ, με αναπληρωτή του τον Τσίγκρο 
Γεώργιο, ως εκπρόσωπο του Γενικού Γραμματέα της 
Περιφέρειας Κεντρικής Μακεδονίας». 

Κατά τα λοιπά εξακολουθεί να ισχύει, ως έχει, η πα¬ 
ραπάνω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από τη δημοσίευσή της. 

Αθήνα, 13 Δεκεμβρίου 2007 

Ο ΥΠΟΥΡΓΟΣ 

ΚΩΣΤΗΣ ΧΑΤΖΗΔΑΚΗΣ 


Με την υπ’ αριθμ. 68791/7094/13.12.2007 απόφαση του 
Υπουργού Μεταφορών και Επικοινωνιών, που εκδόθηκε 
σύμφωνα με τις διατάξεις του π.δ. 63/2005 και των ΠΥΣ 
160/1989 και 31/1997, διορίζεται, από 9.11.2007, η Μαρία 
Ψάλλα του Αποστόλου, Δικηγόρος, ως Ειδική Συνεργά- 
τιδα, με μισθολογικό κλιμάκιο 7ο, στο Πολιτικό Γ ραφείο 
του Υπουργού Μεταφορών και Επικοινωνιών, με παράλ¬ 
ληλη άσκηση δικηγορίας. 

(Αριθμ. βεβ. Υ.Δ.Ε. Υπουργείου Μεταφορών και Επικοι¬ 
νωνιών: 10287/17.12.2007). 

Ο ΥΠΟΥΡΓΟΣ 

ΚΩΣΤΗΣ ΧΑΤΖΗΔΑΚΗΣ 


ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ, 
ΑΙΓΑΙΟΥ ΚΑΙ ΝΗΣΙΩΤΙΚΗ Σ ΠΟΛΙΤΙΚΗΣ 

(7) 

Με την υπ’ αριθμ. 5111.03/116/2007/17.12.2007 απόφαση 
του Υπουργού Εμπορικής Ναυτιλίας, Αιγαίου και Νησι¬ 
ωτικής Πολιτικής, που στηρίζεται στις κείμενες διατά¬ 
ξεις, αίρεται η απόσπαση, από 16.12.2007, του Χρυσικού 
Νικολάου του Γεωργίου, μόνιμου υπαλλήλου των Ελλη¬ 
νικών Ταχυδρομείων Ανώνυμης Εταιρείας, του Κλάδου 
Διανομέα και με βαθμό Δ4, από το Γ ραφείο του Γ ενικού 
Γ ραμματέα του Υπουργείου Εμπορικής Ναυτιλίας, Αιγαί¬ 
ου & Νησιωτικής Πολιτικής, επειδή εξέλειπαν οι λόγοι 
που την προκάλεσαν 

Ο ΥΠΟΥΡΓΟΣ 

ΓΕΩΡΓΙΟΣ Α. ΒΟΥΛΓΑΡΑΚΗΣ 
-♦- 

Π ΕΡΙΦΕΡΕΙΕ Σ 

( 8 ) 

ΠΕΡΙΦΕΡΕΙΑ ΔΥΤΙΚΗΣ ΕΛΛΑΔΑΣ 

Με την υπ’ αριθμ. 6210/7.11.2007 απόφαση του Δημάρ¬ 
χου Ιάρδανου, που εκδόθηκε σε εφαρμογή των διατά¬ 
ξεων του άρθρου 163 του ν. 3584/2007, προσλαμβάνεται 
ο Γ εωργακόπουλος Βασίλειος του Γ εωργίου, ως ειδικός 
συνεργάτης του Δημάρχου. 

(Αριθμ. απόφ. της Περιφ. Δυτικής Ελλάδας: 16314/ 
29.11.2007). 

Με εντολή Γ ενικού Γ ραμματέα Περιφέρειας 

Η Διευθύντρια 
ΑΝΝΑ ΜΗΤΡΟΠΟΥΛΟΥ 

-♦- 

ΠΕΡΙΦΕΡΕΙΑ ΚΡΗΤΗΣ 

Αριθμ. 28269 

Ανασυγκρότηση Διοικητικής Επιτροπής Στρατιωτικών 

Επιτάξεων Νομού Ηρακλείου για το έτος 2008. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997, σε συνδυασμό με 
αυτές τις παρ. 6α του άρθρου 3 του ν. 2240/1994. 

2. Τις διατάξεις του ν. 4442/1929 «περί στρατιωτικών και 
ναυτικών εισφορών και ναυλώσεων» όπως τροποποιήθη¬ 
καν με τις όμοιες του άρθρου 9 του Αν. ν.2276/1940. 

3. Τις διατάξεις του π.δ. 115/1984 «διορισμός των με¬ 
λών των Διοικητικών Δικαστηρίων περί Στρατιωτικών 
Επιτάξεων». 

4. Τις Διοικητικές οδηγίες της Δ.Δ. 1/ΓΕΣ από 31.7.1984 
σχετικά με την εφαρμογή του π.δ. 115/1984. 

5. Τ ις διατάξεις της παρ. 1 του άρθρου 9 του ν.1649/1986, 
σύμφωνα με τις οποίες τα Διοικητικά Δικαστήρια Στρα¬ 
τιωτικών Επιτάξεων μετονομάσθηκαν Διοικητική Επιτρο¬ 
πή Στρατιωτικών Επιτάξεων. 

6. Το υπ’ αριθμ. Φ851.1/7/90367/Σ.285/28.9.2007 έγγραφο 
της ΑΣΔΕΝ. 

7. Το υπ’ αριθμ. Φ.900/71/14866/Σ.1497/16.10.2007 έγγρα¬ 
φο της Σχολής Εφέδρων Αξιωματικών Πεζικού. 

8. Το υπ’ αριθμ. 119166/14.11.2007 έγγραφο του Νομικού 
Συμβουλίου του Κράτους, αποφασίζουμε: 

Ανασυγκροτούμε την Διοικητική Επιτροπή Στρατι¬ 
ωτικών Επιτάξεων Νομού Ηρακλείου για το έτος 2008 
ως κατωτέρω: 

1. Την Βασιλική Τύρου, Πάρεδρο του Ν.Σ.Κ ως Πρό¬ 
εδρο, αναπληρούμενη, από τον Αλεξανδράκη Ιωάννη 
Πάρεδρους του Ν.Σ.Κ. που υπηρετούν στο Δικαστικό 
Γραφείο Ηρακλείου και στο Δικαστικό Γραφείο Χανίων 
αντίστοιχα. 

2. Σκορίλα Μαρία, Δικαστική αντιπρόσωπο του Ν.Σ.Κ ως 
Μέλος, αναπληρούμενη από τον Πετρόπουλο Δημήτριο 
Δικαστικούς αντιπροσώπους του Ν.Σ.Κ που υπηρετούν 
στο Δικαστικό Γραφείο Ηρακλείου και στο Δικαστικό 
Γ ραφείο Χανίων αντίστοιχα. 

3. Γεώργιο Μαντά Ανχη (ΠΖ) της ΣΕΑΠ αναπληρούμενο 
από τον Γ εώργιο Αϊλαμάκη Ανχη (ΠΖ) της ΣΕΑΠ. 

4. Μπίζα Νικόλαο Λοχ/γό (ΠΖ) της ΣΕΑΠ αναπληρού¬ 
μενο από τον Καλογερίδη Εμμανουήλ Τχη (ΠΖ) της 
ΣΕΑΠ. 

5. Από τον προϊστάμενο της Κτηματικής Υπηρεσίας Ηρα¬ 
κλείου αναπληρούμενο από τον νόμιμο αναπληρωτή του. 

Γραμματέα της επιτροπής ορίζουμε την Αγαπάκη Μα¬ 
ρία ως τακτική, αναπληρούμενη από τηγ Καβροχωρια- 
νού Βασιλική, υπαλλήλους της ΣΕΑΠ. Από την παρούσα 
απόφαση προκαλείται δαπάνη εις βάρος του τακτικού 
προϋπολογισμού το ύψος της οποίας δεν μπορεί να υπο- 
λογισθεί λόγω του απρόβλεπτου και ακαθόριστου της 
συνεδρίασης της επιτροπής. 

Η απόφαση αυτή που ισχύει από της κοινοποιήσεώς 
της στους οριζόμενους να δημοσιευθεί στην Εφημερίδα 
της Κυβερνήσεως. 

Η παρούσα ισχύει από 1.1.2008. 

Ηράκλειο, 30 Νοεμβρίου 2007 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

ΝΟΜΑΡΧΙΑ ΚΕΣ ΑΥΤΟ ΔΙΟΙΚΗΣΕΙΣ 

(9) 

Αριθμ. 8383 

Σύσταση Επιτροπής στη Νομαρχιακή Αυτοδιοίκηση 
Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Το ν. 2520/1997 «Μέτρα για τους νέους αγρότες, 
σύσταση οργανισμού γεωργικής Επαγγελματικής εκ¬ 
παίδευσης, κατάρτισης και απασχόλησης και άλλες 
διατάξεις». 

2. Την παρ. 10 του άρθρου 39 του ν. 2065/1992 «Αναμόρ¬ 
φωση της άμεσης φορολογίας και άλλες διατάξεις». 

3. Την υπ’ αριθμ. 277/25.7.1997 κοινή απόφαση των 
Υπουργών Οικονομικών και Γεωργίας «περί κινήτρων 
και οικονομικών ενισχύσεων για την επιτάχυνση της 
προσαρμογής των γεωργικών διαρθρώσεων στα πλαί¬ 
σια του Καν.950/1997 Ε.Ε.». 

4. Την υπ’ αριθμ. 337410/10.7.1998 (ΦΕΚ 712 Β') κοινή 
απόφαση των Υπουργών: 

α) Εσωτερικών, Δημόσιας Διοίκησης και Αποκέντρω¬ 
σης. 

β) Οικονομικών. 

γ) Γεωργίας για τις «λεπτομέρειες εφαρμογής του 
ν.2520/1997», αποφασίζουμε: 


1. Συγκροτούμε τριμελή επιτροπή, σύμφωνα με όσα 
ορίζει το άρθρο 3 της 3371110/10.7.1998 κοινή υπουργική 
απόφαση ως εξής: 

α. Τον Οικονόμου Γρηγόριο,υπάλληλο της Δ/νσης Αγρ. 
Ανάπτυξης με βαθμό Α', γεωπόνο, με αναπληρωτή τον 
Κατσέλη Χρήστο υπάλ/λο της Δ/νσης Αγρ. Ανάπ/ξης με 
βαθμό Α', γεωπόνο. 

β. Τον Χαλκιά Κων/νο,μόνιμο υπάλληλο ΔΕ με βαθμό Α' 
της ΔΟΥ Άρτας με αναπληρωτή αυτού τον Βλαχοπάνο 
Βασίλειο μόνιμο υπάλληλο της ΔΟΥ Αρτας. 

γ. Τον Ευάγγελο Βαγγέλη,Πρόεδρο της ΕΑΣΑΦ με ανα¬ 
πληρωτή τον Νικόλαο Γκίζα αντιπρόεδρο της ΕΑΣΑΦ. 

Εισηγητής της επιτροπής ορίζεται ο Δημήτριος Μπα- 
σιούκας, υπάλληλος της Δ/νσης Αγρ. Ανάπτυξης, γεω¬ 
πόνος, με βαθμό Α'. 

Γ ραμματέας της επιτροπής ορίζεται η Σιαφάκα Ευ¬ 
τυχία, μόνιμη υπάλληλος ΔΕ με βαθμό Α' της Δ/νσης 
Αγρ. Ανάπ/ξης με αναπληρώτρια αυτής την Ζυγούρη 
Θεοδώρα, μόνιμη υπάλληλος ΔΕ με βαθμό Α' της Δ/νσης 
Αγρ. Ανάπτυξης Άρτας. 

2. Έργο της επιτροπής είναι η εξέταση των αιτήσεων 
των ενδιαφερομένων για την απόδειξη της ιδιότητας 
του αγρότη,νέου αγρότη,νεοεισερχομένου στον αγρο¬ 
τικό τομέα και εργάτη γης και η έκδοση σχετικής γνω¬ 
μάτευσης. 

3. Η θητεία των μελών της επιτροπής είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, 30 Νοεμβρίου 2007 
Ο Νομάρχης 

ΓΙΩΡΓΟΣ ΠΑΠΑΒΑΣΙΛΕΙΟΥ 

-♦- 

Απόφαση Δ.Σ. 209/2007 

Συγκρότηση Επιτροπής διαγωνισμού ανάθεσης της με¬ 
λέτης του υποέργου «Τοπογραφική αποτύπωση πε¬ 
ριοχών Καλούτσιανης - Βοτανικού-Λασπότοπου για 
την ψηφιακή ολοκλήρωση χαρτών» του έργου: Πι¬ 
λοτική εφαρμογή Γεωγραφικού Συστήματος Πλη¬ 
ροφοριών (Ο.Ι.8) και μετρήσεις δεικτών ανάπτυξης 
της περιοχής. 

ΤΟ ΔΗΜΟΤΙΚΟ ΣΥΜΒΟΥΛΙΟ ΔΗΜΟΥ ΙΩΑΝΝΙΤΩΝ 

Έχοντας υπόψιν: 

1. Το 3/21.7.2007 Πρακτικό της υπ’ αριθμ. 133/2007 Α.Δ.Ε 
του Δήμου Ιωαννιτών σύμφωνα με το οποίο εγκρίθηκαν 
οι όροι δημοπράτησης της μελέτης του υποέργου του 
θέματος. 

2. Τις διατάξεις της παρ.1 του άρθρου 21 του ν.3316/2005 
σύμφωνα με τις οποίες η αναθέτουσα Αρχή συγκροτεί 
με απόφαση της τριμελή επιτροπή διαγωνισμού. Δύο 
από τα μέλη της επιτροπής είναι Τεχνικοί υπάλληλοι 
του Δήμου με τους αναπληρωτές τους και ένας εξ’αυτών 
ορίζεται Πρόεδρος με τον αναπληρωτή του. Το τρίτο 
μέλος υποδεικνύεται από το Τεχνικό Επιμελητήριο Ελ¬ 
λάδος με τον αναπληρωτή του. 

3. Τα 3313/12.6.2007 και 3793/2007 έγγραφα του ΤΕΕ με 
το οποίο ορίσθηκαν το τακτικό και το αναπληρωματικό 
μέλος της εν λόγω Επιτροπής Γκούρας Γεώργιος και 
Κοττίκας Γ εώργιος αντίστοιχα. 

4. Τις διατάξεις του άρθρου 93 του ν. 3463, αποφα¬ 
σίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


1. Εγκρίνεται η συγκρότηση τριμελούς Επιτροπής 
διεξαγωγής του διαγωνισμού ανάθεσης της μελέτης 
του υποέργου: «Συγκρότηση Επιτροπής διαγωνισμού 
ανάθεσης της μελέτης του υποέργου «Τοπογραφική 
αποτύπωση περιοχών Καλούτσιανης - Βοτανικού-Λα- 
σπότοπου για την ψηφιακή ολοκλήρωση χαρτών» του 
έργου : Πιλοτική εφαρμογή Γεωγραφικού Συστήματος 
Πληροφοριών (0.1.3) και μετρήσεις δεικτών ανάπτυξης 
της περιοχής» αποτελούμενη από δύο (2) τεχνικούς 
υπαλλήλους του Δήμου Ιωαννιτών και έναν (1) εκπρό¬ 
σωπο του Τ.Ε.Ε ως εξής: 

α) Παπανικολάου Αικατερίνη -Τοπογράφο Μηχ/κο 

β) Μαρκοπούλου Μαργαρίτα - » » 

γ) Μπούρα Γεώργιο - Τοπογράφο ΤΕΕ 


με Αναπληρεωτές: 

α) Μπαμπασίκα Θεόδωρο -Τοπογράφο Μηχ/κό 

β) Νίνη Μαρία - Τεχνολόγο Μηχ/κό 

γ) Κοττίκα Γεώργιο - Τοπογράφο ΤΕΕ 

2. Πρόεδρος της Επιτροπής ορίζεται η υπάλληλος Αι¬ 
κατερίνη Παπανικολάου με αναπληρώτρια την υπάλληλο 
του Δήμου Ιωαννιτών Μαργαρίτα Μαρκοπούλου. Γραμμα- 
τέας της Επιτροπής ορίζεται η υπάλληλος Τσαντούκλα 
Ελένη, με αναπληρώτρια την Κομνηνού Ευαγγελία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 27 Νοεμβρίου 2007 

Ο Πρόεδρος του Δ.Σ. 

I. ΠΕΔΙΑΔΙΤΑΚΗΣ 

